钦定古今图书集成/理学汇编/学行典/第186卷 > 杜并
## 钦定古今图书集成/理学汇编/学行典/第186卷 > 杜并

按《大唐新语》：杜审言雅善五言尢，工书翰，恃才謇傲，
为时辈所嫉。自洛阳县丞贬吉州司户，又与群僚不
叶。司马周季重与员外司户郭若讷共构之，审言系
狱，将因事杀之。审言子并，年十三，伺季重等酬宴甚
密，怀刃以刺季重，季重中刃而死，并亦见害。季重临
死叹曰：“吾不知杜审言有孝子，郭若讷误我至此。”审
言由是免官归东都。自为祭文以祭，并士友咸哀，并
孝烈，苏颋为《墓志》，刘允济为《祭文》。则天召见审言，甚
加叹异，累迁膳部员外。